Zimné olympijské hry 2010

XXI. zimné olympijské hry sa konali od 12. do 28. februára 2010 v kanadskom meste Vancouver. Vďaka tomu sa Vancouver stal po mestách Montreal a Calgary tretím kanadským olympijským mestom. Zimné olympijské hry sa do Kanady vrátili po 22 rokoch od olympiády v Calgary a do Severnej Ameriky po ôsmich rokoch od zimných olympijských hier v roku 2002 v Salt Lake City. Okrem Vancouveru sa jednotlivé športoviská a ubytovacie priestory nachádzali aj v areáli University of British Columbia, ďalej v údolí Callaghan Valley, v mestách West Vancouver a Richmond a v stredisku zimných športov Whistler Blackcomb v meste Whistler.

Podľa olympijskej tradície prevzal vtedajší starosta mesta Vancouver Sam Sullivan olympijskú vlajku na záverečnom ceremoniáli ukončenia Zimných olympijských hier 2006 v Turíne v Taliansku. Vlajka bola slávnostne vyvesená v utorok 28. februára 2006 pred budovou mestskej radnice vo Vancouveri, kde bola až do začiatku otváracej ceremónie XXI. Zimných olympijských hier.

Tieto olympijské hry boli zatiaľ pre Slovensko najúspešnejšie. Slovenská výprava získala zásluhou Anastasie Kuzminovej a Pavla Hurajta každú z medailí.

Hlasovanie 
Vancouver sa dostal na konečný zoznam kandidátov na usporiadanie zimných hier spolu s mestami Pchjongčchang (Južná Kórea) a Salzburg (Rakúsko). Víťazstvo Vancouveru bolo oznámené na 115. Zasadaní medzinárodného olympijského výboru (MOV), ktoré sa konalo v júli 2003 v Prahe v Česku. Oznámil ho prezident MOV Jacques Rogge v podvečer 2. júla 2003. Začiatkom apríla 2004 vznikol VANOC, Organizačný výbor zimných olympijských hier vo Vancouveri.

Rozpočet 
V roku 2004 sa výška predbežného rozpočtu na uskutočnenie Zimných hier vo Vancouveri odhadovala na 1,4 miliardy C$. V roku 2006 predseda správnej rady VANOC John Furlong odhadol výšku rozpočtu na 1,7 miliardy C$ so zvýšením z mimovládnych zdrojov, najmä zo sponzorských darov a vysielacích práv. Z tejto sumy by malo byť použitých 580 miliónov C$ na výstavbu a rekonštrukciu športovísk vo Vancouveri a Whistleri a 200 miliónov na zaistenie bezpečnosti počas hier. Na tú dohliada Kanadská kráľovská jazdná polícia (RCMP) spolu s jednotkami kanadskej armády, námorníctva a letectva.

Medailové poradie

Zoznam športov 
Počas XXI. Zimných olympijských hier sa súťaží v 15 zimných športoch v 86 disciplínach:
  Alpské lyžovanie (10)
  Biatlon (10)
  Boby (3)
  Beh na lyžiach (12)  Curling (2)
  Krasokorčuľovanie (4)
  Akrobatické lyžovanie (6)
  Ľadový hokej (2)  Sánkovanie (3)
  Severská kombinácia (3)
  Šortrek (8)
  Skeleton (2)  Skoky na lyžiach (3)
  Snowboarding (6)
  Rýchlokorčuľovanie (12)

Kalendár 
Nasledujúci kalendár zobrazuje plán športových disciplín na OH 2010 vo Vancouveri. Modré podfarbenie pri športe v daný deň znamená, že v disciplíne sa súťažilo, ale neuskutočnila sa žiadna finálová disciplína. Žlté podfarbenie značí finálové zápolenie v daný deň. Ružové podfarbenie značí exhibičné predstavenie, čiže sa nesúťaží. Číslo udáva počet finálových disciplín.

Športoviská

Vancouver 
 BC Place – Otvárací a záverečný ceremoniál, nočné udeľovanie medailí
 Olympijská dedina vo Vancouveri
 Vancouver Convention & Exhibition Centre – Centrála pre zástupcov médií
 Canada Hockey Place – Ľadový hokej (hlavné klzisko)
 Pacific Coliseum – Krasokorčuľovanie, Šortrek
 Vancouver Olympic Centre – Curling

University of British Columbia 
 Doug Mitchell Thunderbird Sports Centre – Ľadový hokej (druhé klzisko)

Richmond 
 Richmond Olympic Oval – Rýchlokorčuľovanie

West Vancouver 
 Cypress Mountain – Akrobatické lyžovanie, Snowboarding, Beh na bežkách

Whistler 
 Olympijská dedina vo Whistleri
 Whistler Blackcomb – Alpské lyžovanie
 Whistler Olympic Park v Callaghan Valley – Biatlon, Beh na lyžiach, Skoky na lyžiach
 Whistler Sliding Centre – Boby, Sánkovanie, Skeleton
 Whistler Nordic – Severská kombinácia

Zaujímavosti 
Zimná olympiáda vo Vancouveri bola zaujímavá tým, že hokejové zápasy sa odohrali na klziskách, ktoré mali štandardné rozmery klzísk NHL (61 x ), namiesto rozmerov medzinárodných klzísk (61 x 30 metrov). Zápasy sa hrali na hokejovom štadióne Rogers Arena, na ktorom hrajú svoje zápasy v NHL Vancouver Canucks. Táto zmena ušetrila približne 10 miliónov C$ na stavebných úpravách a umožnila ďalším 35 000 divákom zhliadnuť hokejové zápasy o olympijské medaily.

Iné projekty

Referencie

Externé odkazy 
 Oficiálne stránky ZOH Vancouver 2010  
 Oficiálne stránky Kanadskej vlády - Federálny sekretariát pre hry v roku 2010  
 Oficiálne stránky provincie Britská Kolumbia - Sekretariát pre hry v roku 2010  
 Oficiálna stránka mesta Vancouver - stránka hier  
 The road to 2010 - príloha denníka Vancouver Sun o ceste k ZOH v roku 2010 

 
Zimné olympijské hry
Šport v 2010
Šport vo Vancouveri
OH
2010 v Kanade
Whistler (Britská Kolumbia)